Nogometne utakmice Andora – Bosna i Hercegovina
Prvu zvaničnu međusobnu utakmicu Andora i Bosna i Hercegovina su odigrale 28. marta 2015. u sklopu kvalifikacija za Evropsko prvenstvo 2016. Bosna i Hercegovina je zabilježila pobjedu rezultatom 3-0 a jedini strijelac na utakmici je bio Edin Džeko u 13, 49. i 62. minuti utakmice. Asistent za sva tri gola bio je Senad Lulić. Prvu zvaničnu utakmicu pomenutih reprezentacija obilježio je debi Mehmeda Baždarević na selektorskoj klupi Bosne i Hercegovine te debi Edina Cocalić i Milana Đurića kao i povratak Ervina Zukanović u nacionalni tim. Sljedeći susret Bosna i Hercegovina i Andora su odigrali u Zenici 6. septembra 2015. gdje je Bosna i Hercegovina kao i u prethodnom meču zabilježila identičnu pobjedu rezultatom 3-0. Golovi na utakmici su postignuti u prvom poluvremenu a strijelci su bili Ermin Bičakčić u 14, Edin Džeko u 30. i Senad Lulić u 45. minuti utakmice. U ovoj utakmici za nacionalni tim debitovao je Mario Vrančić ulaskom u igru u 79. minuti utakmice zamijenivši Seada Kolašinca.